તેમજ બેંક દ્વારા લોન મળે છે કે નહીં તેવી પૂછપરછ કરતા મહિલાઓએ બેંકમાંથી લોન નહીં મળતી હોવાની, દૂધના યોગ્ય ભાવ નહીં મળતા હોવાની તેમજ ગ્રામ્ય વિસ્તારોમાં પશુઓના ડોક્ટરો નહીં મળતા હોવાની રજૂઆત કરી હતી, તે અંગે તેઓએ કહ્યું હતું કે બેંકો દ્વારા લોન નહીં આપવાનો પ્રશ્ન માત્ર ગુજરાત જ નહી પરંતુ સમગ્ર દેશનો છે, દેશભરમાં બેંકો દ્વારા તમામ પૈસાની લોન માત્ર ૧૦-૧૫ ઉદ્યોગપતિઓને જ આપવામાં આવે છે, દેશમાં જે ટોચના ૨૦ ધનવાનો છે, તે બેંકોમાંથી સવાલાખ કરોડ રૂપિયાની લોન લઈને બેઠા છે અને પરત ભરપાઈ કરતા નથી, જો તમે ઉદ્યોગપતિ છો તો તમારા માટે બેંકોના દરવાજા ખુલ્લા છે, પરંતુ જો તમે ખેડૂત છો, મહિલા છો, અને નાના વેપારી છો તો તમારા માટે બેંકના દરવાજા બંધ છે.